cyanic-selkie/wikianc huggingface dataset:
Half-Life 2
Սյուժե
Վերադառնալով Քլայների լաբորատորիա՝ Գորդոնն ու Ալիկսը իմանում են, որ հեռահաղորդիչը անսարք է եղել, և որ մեկ շաբաթ է անցել։ Նրանց բացակայության դեպքում դիմադրությունը մոբիլիզացվել է Կոմբինատի դեմ։ Շան և Բարնիի օգնությամբ Գորդոնը կռվում է միջնաբերդի ներսում։ Անվտանգության համակարգը ակամա լիցքավորում է Գորդոնի ինքնահոս ատրճանակը՝ թույլ տալով նրան կռվել միջնաբերդի վրա։
Գորդոնին բռնում են Դաշինքի տրանսպորտային պատիճում և տեղափոխում Բրինի գրասենյակ, որտեղ նա և Մոսմանը սպասում են Էլիի և Ալիքսի հետ գերության մեջ։ Բրինը բացատրում է կոմբինատի հետ մարդկությանը հետագա նվաճման իր ծրագրերը, հակառակ նրան, ինչ նա ասաց Մոսմանին։ Զայրացած Մոսմենն ազատում է Գորդոնին, Ալիկսին և Էլիին, նախքան Բրինը կարող է նրանց հեռարձակել աշխարհից դուրս։ Բրինը փորձում է փախչել հեռահաղորդավարի միջոցով, սակայն Գորդոնը ոչնչացնում է նրա ռեակտորը ինքնահոս հրացանից արձակված էներգետիկ գնդիկներով՝ սպանելով Բրինին։ Ճիշտ այն պահին, երբ ռեակտորը պայթում է, Գ-մարդը կրկին հայտնվում է և սառեցնում է ժամանակը։ Նա գովաբանում է Գորդոնի աշխատանքը և նշում Գորդոնի «ծառայությունների» առաջարկները, նախքան նրան նորից լճացում դնելը։
Հերոնի բանաձև
Հերոնի բանաձևը թույլ է տալիս որոշել եռանկյան մակերեսը (S) երեք կողմերի (a, b, c) միջոցով։
որտեղ p-ն եռանկյան կիսապարագիծն է՝.
Ապացույց.
որտեղ \ \gamma՝ եռանկյան a և b կողմերով կազմված անկյունն է։ Կոսինուսների թեորեմի համաձայն՝ Այստեղից՝ Ուրեմն
Նկատելով, որ a+b+c=2p, a+b-c=2p-2c, a+c-b=2p-2b, c-a+b=2p-2a, ստանում ենք՝ Այսպիսով
Հղումներ
Կատեգորիա:Եռանկյուններ
Երկու Ֆոսկարի (օպերա)
Երկու Ֆոսկարի (I due Foscari), իտալացի երգահան Ջուզեպե Վերդիի օպերա (tragedia lirica) երեք գործողությամբ։ Իտալերեն լիբրետտոն Ֆրանչեսկո Մարիա Պիավեի ըստ Բայրոնի «Երկու Ֆոսկարի» պիեսի։
Առաջնախաղը կայացել է Հռոմի «Արջենտինա» թատրոնում 1844 թ. նոյեմբերի 3-ին։
Կատեգորիա:1844 բեմադրվածներ Կատեգորիա:Իտալերեն օպերաներ
Ռուսանովսկի գյուղական խորհուրդ (Լիպովոդոլինսկի շրջան)
Ռուսանովսկի գյուղական խորհուրդ  (Русанівська сільська рада), Ուկրաինայի Սումիի մարզի Լիպոդոլինսկի շրջանում ։
2001 թվականի տվյալներով Ռուսանովսկի գյուղական խորհրդում բնակվում էր 1134 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժոզեֆ Լուի Պրուստ
Նրա 1801-1808 թթ․տևած երկարատև բանավեճից՝ անվանի քիմիկոս Բերթոլեի հետ, հանգեցրեց նյութի բաղադրության հաստատության օրենքի հայտնագործմանը։ Հայտնաբերել է մետաղների հիդրօքսիդները, ուսումնասիրել է մի շարք մետաղների օքսիդներ, ցույց է տվել, որ նույն մետաղը կարող է մեկից ավելի օքսիդներ առաջացնել։
Ծանոթագրություններ
Կատեգորիա:Ֆրանսիացի քիմիկոսներ Կատեգորիա:Ֆրանսիայի գիտությունների ակադեմիայի անդամներ
Ծաբլանա (Խուլոյի շրջան)
Ծաբլանա (წაბლანა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Բժշկասանիտարական մաս
Բժշկասանիտարական մաս, խոշոր արդյունաբերական ձեռնարկությանը կից գործող բուժկանխարգելիչ հիմնարկ։
Լինում է փակ տիպի, որն սպասարկում է միայն ձեռնարկության բանվորներին ու ծառայողներին, և բաց՝ սպասարկում է նաև նրանց երեխաներին ու հարազատներին։ Բժշկասանիտարական մասի մեջ մտնում են հիվանդանոցը, պոլիկլինիկան, առողջապահական կետերը, հանգստյան տները և այլն։ Բժշկասանիտարական մասը օգնություն է ցույց տալիս ձեռնարկության աշխատողներին, տնտեսական և արհմիության կազմակերպությունների հետ մշակում և իրականացնում է բանվորների աշխատանքի ու հանգստի սանհիգիենային պայմանների բարելավման միասնական պլան, անցկացնում հակահամաճարակային միջոցառումներ, իրագործում հիվանդությունների և արտադրյունաբերական վնասվածքների նվազեցման ու կանխարգելման միջոցառումներ։
Կատեգորիա:Առողջապահություն
Մարիևկա (գյուղ, Պերվոմայսկի շրջան)
2001 թվականի տվյալներով Մարիևկա գյուղում բնակվում էր 121 մարդ։ Բնակավայրը զբաղեցնում է 0,458 կմ² տարածք։ Բնակչության խտությունը կազմում էր 264,19 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1831 թվականին հիմնադրված բնակավայրեր
Երիցու մզրե
Երիցու մզրե, գյուղ Արևմտյան Հայաստանում, Վանի վիլայեթի Շատախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Խորեզմ
Խորեզմ (, հայկ. աղբյուրներում՝ խվարեզմ), հնագույն պետություն Ամուդարյա գետի ստորին ավազանում։ Հիշատակվում է Բագհաստանայի արձանագրության մեջ և Ավեստայում։ Խորեզմը հզորության գագաթնակետին հասավ Մեծ խորեզմշահերի տիրապետության շրջանում (XI — XIII դդ.)։ 1220 թ.-ին Խորեզմն ասպատակեց Չինգիզ խանը։ 1225 թ.-ին Խորեզմի շահ Մահմադի որդի Ջալալ Էդ-Դինը գրավեց Իրանի հյուսիսարևմտյան մասը և Ատրպատականը, ապա արշավեց Հայաստան ու Վրաստան՝ նպատակ ունենալով դրանք դարձնել հենակետ մոնղոլների դեմ պատերազմելու համար։ Ջալալ Էդ-Դինի 60 000-անոց զորքը (հայկական աղբյուրներում՝ «խորազմիք», «խորազմք», «խորագմն») արշավեց Արարատյան դաշտ, գրավեց և ավերեց Դվինը։ Կոտայքում ընդհարվեց վիրա-հայկական զորքի հետ, որին գլխավորում էր Իվանե Զաքարյանը։ 1227 թ.-ին հայ-վրացական ուժերը Տփղիսի և Դվինի մատույցներում պարտության մատնեցին խորեզմցիներին։ 1228—1230 թթ.-ին շարունակվեցին Ջալալ Էդ-Դինի ասպատակությունները Հայաստանում, սակայն 1230 թ.-ի ամռանը նա պարտվեց։ Մոնղոլական տիրապետության ժամանակ Խորեզմը մտավ Զուչիի ուլուսի, այնուհետև Ոսկե Հորդայի կազմի մեջ։ 1388 թ.-ին Խորեզմը նվաճեց Լենկ-Թեմուրը։ 1512 թ.-ից մինչև XVII դարի վերջը Խորեզմն անկախ պետություն էր (Խիվայի խանություն), որը կառավարում էին ուզբեկ խաները։
Ճարտարապետություն և կերպարվեստ
Մ. թ. ա. IV—III դդ. ձևավորվել է Խորեզմի ինքնատիպ գեղարվեստական մշակույթը։ Քաղաքներն ունեցել են ուղղանկյուն հատակագիծ, առանցքային փողոցի կողմերում՝ կանոնավոր կառուցապատված թաղամասեր, պաշտպանական պատեր, աշտարակներ։ Պալատները (Կալալի-գիր, մ. թ. ա. V—IV դդ., Թոփրակ-կալա, II—III դդ.) ունեցել են հանդիսավոր բակեր, միջանցքներով կապված դահլիճներ ու սենյակներ։ Դամբարանային կառույցները եղել են աշտարականման, հատակագծում՝ խաչաձև շինություններ (Կյուզելի-գիր, մ. թ. ա. V դ.) կամ գլանաձև տաճար-դամբարաններ (Կոյ-Կռիլգան-կալա, մ. թ. ա. IV դ.)։
Կրոնական ավանդապատումներ
Խորեզմը համարվում է զրադաշտականության (մազդեականություն) հայրենիքը, որն ավելի հին ծագում ունի, քան քրիստոնեությունը և իսլամը։
Տեղաբնակները վստահեցնում են, որ հենց այստեղ է գտնվում Ադամի գերեզմանը, որի վրա կառուցված դամբարանը անվանում են այսպես կոչված «Աշխարհի ժամացույց»։ Այն աղյուսից կառուցված շինություն է և, ըստ ավանդույթի պատերից մեկ առ մեկ ընկնում են աղյուսե քարերը և երբ վերջինը գետին ընկնի, կգա «աշխարհի վերջը»։ Դամբարանի շուրջը ամենուրեք թափված յոթական քարերից շարված են փոքրիկ բուրգեր։ Այդ յոթ քարերը խորհրդանշում են ըստ Ավեստայի սուրբ յոթ թիվը, որի հոգևոր հիմքերն են.
Ուխտավորները դամբարանից թափված յոթ քարերը իրար վրա դնելով աղոթում են, հնչեցնելով այս յոթ հոգևոր արժեք ներկայացնող բառերը։ Մարդիկ հավատում են, որ այդպիսով երկարացնում են մոլորակի կյանքը ։
Աղբյուրներ
Կատեգորիա:Ասիայի պատմական երկրներ Կատեգորիա:Պատմական մարզեր Կատեգորիա:Բաժանված տարածաշրջաններ
Շելլի Դյուվալ
Շելլի Աեքսիս Դյուվալ, (Shelley Alexis Duvall, ), ամերիկացի դերասանուհի, գրող, երգչուհի և հնչյունավորող։ Նա իր դերասանական կարիերան սկսել է նկարահանվելով Ռոբերտ Ալտմանի տարբեր ֆիլմերում՝ «Բրուսթեր ՄաքՔլաուդ» (1970), «Մեզ նման գողեր» (1974), «Նեշվիլ» (1975) և «3 կին», որի համար Կաննի կինոփառատոնին ստացավ «Լավագույն դերասանուհի» մրցանակը, իսկ BAFTA-ում առաջադրվեց նույն նոմինացիայում։
Նա նկարահանվել է այնպիսի հաջողված ֆիլմերւմ, ինչպիսիք են՝ Փայլատակումը (1980), «Էննի Հոլը» (1977), Ֆրանկենվինին (1984) և «Օրիորդի դիմանկարը» (1996)։
Կենսագրություն
Դյուվալը (Շելլի Ալեքսիս Դյուվալ) ծնվել է 1949 թվականի հուլիսի 7-ին, ԱՄՆ-ի Տեխաս նահանգի Հյուստոն քաղաքում։ Նա Ռոբերտ Ռիչարդսոն «Բոբի» Դյուվալի (1919-1995) (չշփոթե՛լ դերասան Ռոբերտ Դյուվալի հետ) և Բոբի Ռութ Քրոուֆորդի դուստրն է ։ Նա ընտանիքի միակ երեխան չէ, ունի երեք եղբայր՝ Սքոթը, Շեյնը և Սթյուարտը ։
Կարիերա
Շելլին սովորել է Հարավային Տեխասի քոլեջում, որտեղ նա մասնագիտացվում է սնվելու և դիտեթերապիայի մեջ։ Նա հանդիպում է Ռոբերտ Ալտմանի հետ հենց «Բրուսթեր ՄաքՔլաուդ» (1970) ֆիլմի նկարահանումներին։ Նա Դյուվալին առաջարկում է փոքրիկ դեր, որին նա պատասխանեց․ - Ես հոգնել եմ պնդումներից, և մտածեցի՝ գուցե ես դերասանուհի եմ։ Նրան ինձ ասացին, որ գնամ։ Ես պարզապես նստեցի օդանավ և գնացի ։ Դյուվալը երբեք չէր լքել Տեխասը, մինչ Ալտմանի առաջարկը։ Նա ծամանում է Հոլիվուդ, որտեղ ստանալով իր առաջին դերը՝ խաղում է էնէրգիայով լի մի աղջկա, ով սիրահարված է Բրուսթերին, «Բրուսթեր ՄաքՔլաուդ» ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի գրողներ Կատեգորիա:Ամերիկացի երգչուհիներ Կատեգորիա:Ամերիկացի սցենարիստներ Կատեգորիա:Ամերիկացի կատակերգուներ Կատեգորիա:Ամերիկացի պրոդյուսերներ Կատեգորիա:21-րդ դարի ամերիկացի դերասանուհիներ
Դայկաու
Դայկաու (Дайкау, Дæйыхъæу), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Հյուսիսային Օսիա-Ալանիա հանրապետության Ալագիրսկի շրջանի բնակավայրեր
Թոթ
Թոթ աստվածն, որպես կանոն, պատկերվում էր իբիսի գլխով մարդու տեսքով, ձեռքի մեջ նա պահում էր գավազան և անխ։ Սակայն, բացի այդ տարբերակից գոյություն ունեին նրան պատկերելու այլ բազմաթիվ տարբերակներ։
Թոթի պաշտամունքի հիմնական կենտրոնն էր հանդիսանում Շմունը կամ Էշմունենը (Հերմոպոլ Մեծ) ։
Ենթադրվում է, որ ճշմարտության, արդարության Մաատ աստվածուհին եղել է Թոթ աստծո կինը ։
Ազդեցության ոլորտներ
Ի սկզբանե Թոթ աստծուն երկրպագում էին որպես իբիսի, ով հայտնում էր Նեղոսի հեղեղման և վնասատուներին ոչնչացնելու մասին ։ Հնարավոր է, այդ ժամանակ նա եղել է աստղային աստված և հետևում էր հավասարակշռությանը երկնքում ։ Բացի այդ, Բուրգերի տեքստերում Թոթը եղել է աստված, ով ցանկանում էր լինել արքայի օգնականը հանդերձյալ կյանքում։ Արքաները նրա օգնության կարիքը շատ ունեին, սակայն նրա հստակ դերն տեքստերի այն հավատալիքներում հայտնի չէ ։
Ավելի ուշ նրան ներկայացնում էին առաջին հերթին որպես իմաստուն աստված, հիերոգլիֆների, գրերի և օրացույցի հայտնագործող, սրբազան գրքերի հեղինակ, գրադարանների, մոգերի, գիտնականների և պաշտոնյաների հովանավոր ։ Նրա հետ էին կապում բոլոր գիտությունների իմացությունը, հատկապես մոգությունը ։ Որպես Լուսնի աստված, նա եղել է Ռա աստծո տեղակալը ։ Նա եղել է Պտահ-Խոր-Թոթ տրիադայի անդամ, որն ավելի ուշ ձևափոխվել և դարձել է Ռա-Խոր-Թոթ։ Բացի այդ, նա խոսքի աստվածն էր, նրա խոսքերը հանգեցնում էին գործողությունների։ Հին եգիպտական դիցաբանության համաձայն, նա ամբողջ աշխարհը ստեղծեց խոսքով ։
Թոթի պատկերում
Երբեմն հանդիպում են Թոթի պատկերներ պավիանի տեսքով, քանի որ այդ կապիկը համարվում էր բավականին խելացի արարած ։ Պավիանը կարևոր դեր էր խաղում Մեռյալների գրքում, այնտեղ նա պատկերված է կշեռքի նժարի մոտ նստած, որտեղ կշռում էին մահացածի հոգիները։ Պավիանի դերն այն էր, որ նա պետք է հետևեր կշեռքի սլաքին։ Եթե սլաքը հավասարակշռություն էր ցույց տալիս, ապա նա այդ տվյալները հաղորդում էր Թոթին։ Հենրիխ Կարլ Բրուգշը կարծում էր, որ պավիանը Թոթի մարմնավորումն է որպես հավասարակշռության աստված և պավիանը երկու՝ աշնանային և գարնանային գիշերահավասարների խորհրդանիշն էր։ Պավիանը կապված էր Լուսնի հետ, ինչի մասին վկայում են պատկերներն, որտեղ պավիանի գլխավերևում պատկերված է կիսալուսին և սկավառակ։ Նա նաև Թոթի ներկայացուցիչն էր որպես «աստվածային երազների և աստվածների գրագիր»։
Գրականություն
Կատեգորիա:Եգիպտական աստվածներ Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Իմաստության և գիտությունների աստվածներ Կատեգորիա:Աստվածներ այբբենական կարգով Կատեգորիա:Լուսնի աստվածներ Կատեգորիա:Հերմետիզմ
Ծիծեռնավանք
Ծիծեռնավանք, Ագռավի գերեզման, Ագռավի տապան, Ծիծառնավանք, Ծիծեռնեկու վանք, Ծիծառնո վանք, Ծիծառնու վանք, Ծիծեռնակավանք, Ծիծեռնակու սուրբ վանք, Ծիծռանավանք, Ծիծռան վանք, Ծիծռավանք, Ծիծռնա վանք, Ծիծռնո վանք ։ Վանքային համալիր Մեծ Հայքի Սյունիք նահանգի Աղահեճք գավառում (այժմ՝ Արցախի Հանրապետության Քաշաթաղի շրջանում), Աղավնո գետի աջ ափին, Ծիծեռնավանք գյուղի մոտ։
Ծիծեռնավանքի եկեղեցին աչքի է ընկնում իր ինքնատիպ հարդարանքով, վաղ միջնադարի հայկական ճարտարապետության կարևորագույն կառույցներից է։ Պատկանում է եռանավ բազիլիկ եկեղեցիների տիպին, ունի ուղղանկյուն հատակագիծ, չորս զույգ մույթեր, արտաքուստ շեշտված միջին նավ։ Հայկական նույնատիպ կառույցների մեջ միակ կանգուն և լավ պահպանված օրինակն է։ Ներկայիս Ծիծեռնավանքն իր վրա կրում է մի քանի շինարարական փուլերի ազդեցությունը։ Մասնավորապես, արտաքին պատերի ստորին՝ սրբատաշ բազալտով (7–8 շարք բարձրությամբ) մասը պատկանում է IV դարին (կամ ավելի վաղ ընկած ժամանակաշրջանին)։ Ըստ որոշ կարծիքների Ծիծեռնավանքի տեղում սկզբնապես եղել է հեթանոսական տաճար, որը հենց IV դարում վերածվել է եկեղեցու։ V–VII դդ հաջորդաբար ավելացվել են պատերի վերնամասը (ֆելզիտից), ավանդատները և խորանը՝ սյունազարդ վերնահարկով, փայտե սյուների փոխարեն՝ կամարաշարերը։ Ծիծեռնավանքի բազիլիկի առանձնահատկություններից են արևմտյան ճակատում մուտք չունենալը (որը հատուկ է հեթանոսական տաճարներին և բնորոշ չէ բազիլիկ եկեղեցիներին), խորանի վերևի կամարակապ սրահը (եզակի է հայկական ճարտարապետության մեջ), բեմում լուսամուտ չունենալը, թաղակիր կամարների բացակայությունը և այլն։ Ի տարբերություն զուսպ արտաքին ճակատների, ներսը վաղ միջնադարի հայկական այլ ճարտարապետական հուշակոթողների նմանությամբ հարուստ հարդարանք ունի։ Մույթերը զարդարված են շախմատաձև ու երկշարք ատամիկներով, ալիքաձև ու պարանահյուս, օձակերպ քանդակներով, ուղղանկյան մեջ ներգծված ութճառագայթանի աստղերով (նման հարդարանքը հանդիպում է V դ. 2-րդ կեսին կառուցված Տեկորի, Երերույքի, Փարպիի, Ամարասի բազիլիկ եկեղեցիներում)։ Հյուսիսային պատին պահպանվել է որմնանկարի մի հատված՝ երկու սրբերի պատկերով։ Պահպանվել է որոշ վարդյակների ու մույթերի խոյակների վրա կարմիր ներկը։
Հիշատակություններ
Ստեփանոս Օրբելյանը Ծիծեռնավանքը հիշում է Սյունիքի մոտ 150 վանքերի մեջ որպես 30 նշանավոր վանքերից մեկը, բայց ոչ իր ժամանակի (13-րդ դարի վերջ) առաջնակարգ վանքերի շարքում և դասում է 17֊րդ տեղը, թեև մինչ Ծիծեռնավանքը նշվում են մի քանի աննշան վանքեր։ Ուշ միջնադարում նույնպես Ծիծեռնավանքը պատկանել է Տաթևի թեմին.
Տաթևի թեմին անմիջապես պատկանող այսքան քիչ վանքերի և անապատների ցանկր կարելի է բացատրել միայն նրանց ուխտատեղի լինելու հանգամանքով, որոնց ստացած եկամուտը, կամ մեծագույն մասը Տաթևին է հատկացվել։ Ուշագրավ է հատկապես կուսանաց անապատների թվարկումը, որոնց թիվը մեծ չի եղել Հայաստանում։
Պատմիչը Ծիծեռնավանքի անունը հիշում է նաև մի այլ առիթով։ 844 թվականին Սյունյաց նախարար Փիլիպեն Տաթևի վանքին է նվիրում իր հայրենի Տաթև գյուղը, ամբողջ հող ու անդաստանով։
Ավանդություն
Ժամանակ անց, մելիքը կծելով Պետրոս առաքյալի ճկույթը՝ ծիծեռնը, պահում է բերանում։ Դրանից վանքի սրբապատկերները գետին են թափվում։ Քահանաները ուզում են հանել մելիքի բերանից մասունքը և իրեն էլ սպանել։ Սեղանից մի ձայն ասում է՝ «Մի մերձենաք մելիքին»։ Մելիքը անվտանգ գալիս է հայրենի երկիրը։ Պաշտամունքի առարկա մի շլորի ծառի տեղում մելիքը վանք է կառուցում, ուր և ամփոփում է Պետրոս առաքյալի ճկույթը՝ ծիծեռնը։ Դրա համար էլ վանքը կոչվում է Ծիծեռնավանք   ։
Ճարտարապետություն
Ծիծեռնավանքում առաջին հերթին աչքի Է ընկնում երկու տարբեր շինանյութով կառուցած լինելը։ Պատերի ստորին մասը ամբողջ պարագծով, յոթ-ութ շարք բարձրությամբ, կառուցված Է մուգ գորշավուն բազալտի սրբատաշ խոշոր քարերից, իսկ մնացածը բաց դեղնավուն ֆելզիտի մաքուր տաշած քարերից։ Ոչ միայն պատերի վերին մասերը, այլև աբսիդը ավանդատներով, մույթերը և որմնամույթերը, տաճարի բազալտե մասի համեմատությամբ, հետագա հավելված են։ Տաճարն ունի արևելքից արևմուտը ձգված ուղղանկյուն հատակագիծ (արտաքին չափերն են 12․5 մետր x 25․6 մետր)։ Ներսի տարածությունը երկու շարք մույթերով բաժանվում Է երեք նավի, որոնցից գլխավորը (միջինը) կողայիններից լայն Է ավելի քան երկու անգամ։ Մույթերի ուղղանկյուն են (հյուսիսային շարք) և քառակուսի (հարավային շարք)։ Հայաստանի մյուս եռանավ բազիլիկաների մույթերը ունեն Т-աձև կտրվածք։ Ծիծեռնավանքում մույթերի չափերի անհավասարությունը երկայնական ուղղությամբ բերել Է նրանց միջև ձգվող պայտաձև և երկկենտրոն կամարների թռիչքների անհավասարություն։ Միջին նավն արևելքում ավարտվում Է արտակարգ շեշտված պայտաձև հատակագիծ և հաղթակամար ունեցող խորանով։ Այն լուսամուտ չունի, ինչպես 4-5-րդ դարի հայկական հուշարձաններից Ճարճակեսը, Թանահատը։ Խորանի երկու կողմերում կան սեղանաձև հատակագծով թաղածածկ ավանդատներ, որոնք աբսիդի հետ ներառված են տաճարի ընդհանուր ծավալի ուղղանկյուն եզրագծի մեջ և դրսում չեն արտահայտվում։ Ավանդատները երկհարկանի են, ընդ որում երկու հարկերն Էլ տաճարի արևելյան ճակատում լուսամուտներ ունեն։
Ծիծեռնավանքի ներքին տարածության կազմակերպումն ունի մի բացառիկ հետաքրքրական առանձնահատկություն՝ դա խորանի վրա գտնվող պատշգամբն Է, որը կամարակապ երեք բացվածքներով դուրս Է գալիս դեպի գլխավոր նավը։ Այդ վերնահարկը, որի հատակը գտնվում Է ավանդատների երկրորդ հարկերի հատակների հետ միևնույն բարձրության վրա, լուսավորվում Է տաճարի արևելյան ճակատում բացվող զույգ լուսամուտներով և նոանցից բարձր տեղադրված կիսաշրջանաձև պատուհանով։ Վերնահարկի կամարները պայտաձև են։ Նրանց միջի սյուները ունեն պարզունակ խոյակներ և խարիսխներ։
Ծիծեռնավանքի ճարտարապետության կարևոր առանձնահատկություններից Է արևմտյան ճակատում մուտքի բացակայությունը։
Հուշարձանի հյուսիսային և արևելյան ճակատները անմիջականորեն դրված են բլրի զառիթափ լանջերին, որի հետևանքով հյուսիսի տաճարն ունի բազմաստիճան որմնախարիսխ, իսկ արևելքից վեց շարք կիսամշակ բազալտե խոշոր քարերից հիմնապատ։ Շենքի քիվը ստացվում է տանիքի քարե սալերի շարունակությամբ։ Խորանի տանիքի համեմատ միջին նավի երկթեք տանիքը նկատելիորեն ցածր է։ Երկու տանիքների միացման տեղում, միջին նաևի տանիքի գագաթին, բարձրանում է վեցսյունանի փոքրիկ զանգակատունը, պսակված կոնաձև վեղարով։
Ծիծեռնավանքի արաաքին ճարտարապետական կերպարը զուսպ է։ Պատերը դրսից ունեն հարդարանքի սակավաթիվ տարրեր։ Հյուսիսային և հարավային ճակատների լուսամուտները ունեն պատի հարթություննից դուրս եկող կիսաշրջանաձև երեսակալներ, որոնք այժմ խիստ հողմնահարված են։ Իսկ արևելյան և արևմտյան ճակատների լուսամուտների պարակալները ուղղակի փորված են պատի հարթության մեջ։ Արևելյան ճակատի զույգ լուսամուտների տակով գնում է սալերից շարված հորիզոնական քիվ։ Տաճարի պատերի հիմնական զարդաքանդակները վաղ միջնադարին բնորոշ շրջանագծի մեջ ներգծված հավասարաթև խաչերն են։ Նրանց տարբերակները փորված են հարավային պատի արևմտյան կողմում, լուսամուտների միջև և արևելյան հատվածում, նույն պատի մուտքերի բարավորների վրա։ Իսկ հյուսիսային պատի մուտքի բարավորին շրջանագծի մեջ ներգծված հավասարաթև խաչը նկարված է կարմիր ներկով։ Մուտքերի և պատերի վերին՝ տուֆե մասի վրայի խաշերը քանդակված են միաժամանակ։
Զարդաքանդակներով հարուստ է տաճարի ներսը։ Մույթերի խոյակները զարդարված են ատամիկներով (որոնք դասավորված են հիմնականում մեկ՝ շարքով, բայց կա և շախմատաձև, երկշարք դասավորություն), ալիքներով, պարանահյուս քանդակով, ճառագայթներով ութ եռանկյան բաժանված ուղղանկյուններով, սալիկներով և գլանիկներով։ Մույթերի վրա կան վեց թերթիկանի վարդյակներ, ուղղանկյուն շրջանակի մեջ առնված հարթ և լայն ժապավենի օձանման հյուսկեն քանդակ, ութ ճառագայթներով եռանկյունների բաժանված ուղղանկյուններով շրջապատված պարանաձև հյուսվածք։ Մույթերից վերև, նրանց առանցքով, կան երեսակալներ ունեցող ձագարաձև խորշեր, իսկ ավելի վեր, կամարաշարի պատերին քանդակված են հավերժության նշաններ, ինչպես նաև բազմաթերթ վարդյակներ։ Մույթերի ավելացված մասերին, ապա նրանց և հյուսիսային պատի որմնասյուների խոյակները նույնպես մշակված են ատամիկներով։ Հյուսիսային պատին որմնասյուների արանքում պահպանվել Է որմնանկարի մի բեկոր ողջ հասակով կանգնած երկու սրբերի պատկերով։ Տաճարի ձևավորման մեջ օգտագործված Է նաև գույն՝ կարմիր են ներկված որոշ վարդյակներ և մույթերի խոյակները։
Վանքի համալիրի շենքերից պահպանվել Է միայն հարավային պարսպին Կից, որձաքարով և կիսամշակ բազալտով շինված, այժմ կիսավեր սեղանատունը։ Այն ուղղանկյուն, ձգված (ներսի չափերն են 13.75 մետր x 4.25 մետր) թաղածածկ կառուցվածք է, որին որպես հարավային պատ ծառայել Է պարիսպը (այժմ այդ մասում լրիվ քանդվաձ), Մուտքերը երկուսն են արևելյան և արևմտյան պատերում։ Հյուսիսային կողմից դեպի սեղանատուն բացվում են կամարակապ խորշեր։ Սեղանատունը 18-րդ դարի գործ Է, որովհետև որպես արևեյան մուտքի բարավոր 17-րդ դարի խաչքար Է оգտագործված։ Վանքի խցերի հետքերը նշմարվում են համալիրի արևմտյան կողմում։ Պարիսպը շինված Է որձաքարով և գետաքարով, կրաշաղախ ի միջոցով։ Այն նախնականը չէ և 17-րդ դարի վերակառուցման արդյունք Է։ Սրբատաշ բազալտից շինված այժմյան դարպասի շքամուտքի շուրջը, պատի շարվածքի մեջ, պահպանվել են նախնական դարպասի կամարի հատվածներր, շարված նույն ֆելզիտի սրբատաշ քարերով, որով և կառուցված Է տաճարը։ Հին դարպասի կամարը ունեցել Է համեմատաբար ավելի մեծ թոիչք (3․55 մ)։ Նոր դարպասը ուղղանկյուն բացվածք Է, վերևում համակենտրոն կրկնակի կամարներով, կառուցված 1613 թվականին (եստ արձանագրության)։
Ծանոթագրություններ
Կատեգորիա:Մեհյանների տեղում կառուցված շինություններ Կատեգորիա:Արցախի թեմի վանքեր և եկեղեցիներ Կատեգորիա:Քաշաթաղի շրջանի շենքեր և կառույցներ Կատեգորիա:4-րդ դարի հայկական վանքեր և եկեղեցիներ Կատեգորիա:Աղահեճք գավառի շենքեր և կառույցներ
Ռոդիոնովկա (գյուղ, Յամպոլի շրջան)
Ռոդիոնովկա (Родіонівка), գյուղ Ուկրաինայի Սումիի մարզի Յամպոլի շրջանում։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի գյուղեր
Յակունինո (գյուղ, Բալտաչևսկի շրջան)
Բնակչությունը 2009 թվականին գրանցված տվյալներով կազմում էր 90 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բալտաչևսկի շրջանի բնակավայրեր
Մոնտիրոնե
Մոնտիրոնե  (Montirone, կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 4019 մարդ, խտությունը՝ 402 մարդ/կմ²։ Զբաղեցնում է 10կմ² տարածք։ Փոստային ինդեքս՝ 25010։ Հեռախոսային կոդ՝ 030։
Նահատակ Լավրենտին հարգվում է որպես կոմունայի հովանավոր սուրբ։ Տոնակատարությունը օգոստոսի 10-ին է։
Ծանոթագրություններ
Կատեգորիա:Իտալիայի բնակավայրեր
(3789) Ժոնգու
(3789) Ժոնգու (Zhongguo), աստերոիդ աստերոիդների գոտու արտաքին մասում։ Հայտնաբերվել է 1928 թվականի հոկտեմբերի 25-ին Յուժե Չանգի կողմից Ուիլիամս Բեյում ։
Միջին հեռավորությունը Արեգակից կազմում է 3,282856 ա. մ., առավելագույնը մոտենում է 2,6729 ա. մ. հեռավորության վրա և հեռանում 3,8928 ա. մ. ։ Արեգակի շուրջ մեկ ամբողջական պտույտ է կատարում 2172,58 երկրային օրվա ընթացքում, իր ուղեծրով շարժվելով միջինում 0,165701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,75° անկյուն։
Արտաքին հղումներ
Կատեգորիա:1928 թվականին հայտնաբերված աստղագիտական մարմիններ Կատեգորիա:Յուժե Չանգի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Նատալի Պեշալա
Նատալի Պեշալա (Nathalie Péchalat, ), ֆրանսիացի գեղասահորդ։ Սառույցի վրա պարերում հանդես է գալիս Ֆաբիան Բուրզայի հետ։ Զույգը 2012 և 2014 թվականների Աշխարհի առաջնության բրոնզե մեդալակիրներ են, Եվրոպայի կրկնակի չեմպիոններ (2011, 2012) և Ֆրանսիայի չեմպիոններ (2009, 2011, 2012, 2013, 2014), ձմեռային Ունիվերսիադայի կրկնակի բրոնզե մեդալակիրներ (2003 և 2005), Գրան պրի եզրափակչի բազմակի հաղթողներ (2009, 2010, 2011, 2012, 2013)։
Վաղ տարիներ
Նատալի Պեշալան սկսել է չմուշկների վրա միայնակ սահել յոթ տարեկան հասակից։ Տաս տարեկան հասակում նա սկսում է պարել սառույցի վրա։ 2000 թվականի մարտին Նատալիի զուգընկերը հեռանում է նրանից և մարզիչը` Մյուրիել Բուշե Զազուն, առաջարկում է համագործակցել Ֆաբյան Բուրզայի հետ։ Սկզբում զույգի հարաբերությունները լավ չէին, բայց աստիճանաբար նրանք ընկերներ դարձան։ 2011 թվականին հարցազրույցներից մեկում Նատալին ասել է, որ ինքը  և Ֆաբիանը տարբեր բնավորություններ ունեն և իր առավելությունները և այն, որ նա կատարյալ սահող գործընկեր է իր համար։ «Նա շատ  շնորհալի է։ Նա աշխատում է զգացմունքի շնորհիվ և ներշնչանքով։ Երբ նա զգում է շարժումը, նա կարող է վերարտադրել այն և մեկնաբանել»։ Իսկ Ֆաբիանն իր գործընկերուհուն բնութագրում է այսպես. «Նատալին միշտ զույգին առաջ է տանում և ստիպում է մեզ աշխատել։ Նա բերում է աշխատելու իր արտասովոր հնարավորությունը։ Նա միշտ ցանկանում է ամեն ինչ անել գերազանց»։
Նատալին և Ֆաբիանը հայտնի են իրենց յուրահատուկ բեմականացումներով և ոչ ստանդարտ երաժշտության ընտրությամբ։        «Տարվա եղանակները» (Four Seasons) երաժշտական կոմպոզիցիան, որը նրանք 2006-2007 մրցաշրջանում  օգտագործում էին ազատ պարի համար, գրվել էր Ասսեն Մեզոուկի կողմից հատուկ նրանց համար, իսկ որպես բեմադրիչ հանդես էր գալիս կոմպոզիտորի եղբայրը։ Իսկ ազատ պարաձևում 2005-2006 («Մերժվածները») և 2004-2005 («Կատուները») մրցաշրջաններում զույգին ոգեշնչեց Ֆաբիանի ընկերուհին, որն աշխատում էր այդ երգերի վրա։
2008 թվականի ամռանը Նատալի Պեշալան և Ֆաբիան Բուրզան հեռացան իրենց մարզիչ Մ. Զազուից և տեղափոխվեցին Մոսկվա, որպեսզի աշխատեն Ալեքսանդր Ժուլինի հետ։ Դրանից մեկ տարի առաջ նրանք արդեն եկել էին նրա մոտ խորհրդատվության և համագործակցության արդյունքը նրանց դուր էր եկել։ Ներկայումս Նատալին հեռակա սովորում է ՌԴ կառավարությանն առընթեր Ֆինանսական ակադեմիայի միջազգային ֆինանսական ֆակուլտետում։
2008-2009 մրցաշրջանում մրցանակակիրներ դարձան Գրան-պրիի երկու փուլերում («Skate Canada», բրոնզ և «NHK Trophy»,  արծաթ), բայց եզրափակիչ դուրս չեկան։ Ֆրանսիայի առաջնությունում առաջատարների, Դելոբելի և Շոնֆելդերի բացակայության պայմաններում դարձան առաջինը։ Եվրոպայի առաջնությունում գրավեցին չորրորդ տեղը` երրորդ տեղը գրաված անգլիացի Կերրովից ետ մնալով միայն 0.36 միավոր։
2010-2011 մրցաշրջան
2010-2011 մրցաշրջանը զույգը սկսեց Nebelhorn Trophy և the Finlandia Trophy մրցաշարում հաղթանակով։ Զույգը իր կարճ ծրագրի համար նախապես օգտագործեց երաժշտություն «Ամելի» կինոֆիլմից, բայց շուտով այն փոխարինեցին  Դոկտոր Ժիվագոյով, որը ցուցադրեցին Չինաստանում Գրան-պրի փուլում  (Cup of China 2010), որտեղ նրանք հաղթեցին ռուսաստանցի և իտալացի զույգին մեծ առավելությամբ։ Այդ նույն տարում զույգը հաղթեց 2010 թվականի Փարիզի Գրան-պրիի փուլում     Trophée Eric Bompard 2010: Նրանց արդյունքները հնարավորություն տվեցին նորից որակավորվել Գրան-պրիի եզրափակիչում, որտեղ էլ նվաճեցին արծաթե մեդալներ, որն էլ ֆրանսիացիների համար դարձավ երկրորդը նրանց կարիերայում։ Մրցաշրջանը հաղթանակներով շարունակվեց Եվրոպայի 2011 թվականի առաջնությունում։ Ֆրանսիացի զույգի համար դա առաջին մեդալն էր այդ մրցաշարում, բայց նույն թվականի Աշխարհի առաջնությունում մեկ քայլ ետ մնացին բրոնզե մեդալից գրավելով չորրորդ տեղը։ Մրցաշրջանի ավարտից հետո ֆրանսիացիները փոխադրվեցին մարզվելու Անժելիկա Կռիլովայի և Պասկուալե Կամերլենգի մոտ։
2011—2012 մրցաշրջան
2012 թվականին զույգը մեկնում է Եվրոպայի առաջնություն, որպես գործող չեմպիոններ, բայց մրցաշարը ֆրանսիացիների համար սկսվում է ոչ այնքան հաջող։ Կարճ պարաձևից հետո նրանք հայտնվում են 2-րդ տեղում` առաջատարներից նվազագույն տարանջատմամբ։ Բայց ազատ պարաձևից հետո Պեշալան և Բուրզան հաղթում են ռուսական զույգին` Եկատերինա Բոբրովային և Դմիտրի Սոլովյովին, պահպանում իրենց չեմպիոնական կոչումը` դառնալով Եվրոպայի կրկնակի չեմպիոններ։ Երկու ամիս անց, մարզումների ժամանակ Նատալին կոտրում է քիթը, բայց վիրահատությունը հետաձգում են մինչև Աշխարհի առաջնության ավարտը։ Չնայած խաղընկերոջ առողջական խնդիրներին, ֆրանսիացի զույգը 2012 թվականի Աշխարհի առաջնությունում նվաճում է իր առաջին բրոնզե մեդալը։
2012-2013 մրցաշրջան
Նոր մրցաշրջանում Պեշալան և Բուրզան հայտավորվել էին Գրան-պրիի երկու փուլում։ Նրանք հաղթեցին ինչպես 2010 թ-ին Չինական փուլում (Cup of China), իրենցից ետ թողնելով ռուսական զույգին Եկատերինա Բոբրովային և Դմիտրի Սոլովյովին և կանադացի զույգին, Կեյտլին Ուիվերին ու  Էնդրյու Պոժին, այնպես էլ տնային փուլում առաջ անցան իտալացիներ Աննա Կապպելինից և Լուկա Լանոտեից։ Այդպիսով զույգը իրենց կարիերայի ընթացքում չորրորդ անգամ անցավ Գրան-պրիի եզրափակիչ, որտեղ զբաղեցրեց ընդհանուր հաշվարկով երրորդ տեղը։ Մրցաշրջանի առաջին մասը Ֆրանսիայի ներկայացուցիչների համար հաջող անցավ, հաղթեցին ազգային առաջնությունում, որը դարձավ Նատալիի և Ֆաբիանի համար չորրորդը իրենց կարիերայի ընթացքում։ Ավելի ուշ զույգը ստիպված էր բաց թողնել Եվրոպայի առաջնությունը Զագրեբում, Ֆաբիանի վնասվածքի պատճառով։ Ինչպես հայտնի դարձավ, Դետրոյտում մարզումների ժամանակ նա մասամբ վնասել էր աջ որքի շարժիչ մկանը։ Նույն պատճառով չկայացավ զույգի Աշխարհի առաջնությանը մասնակցությունը, որտեղ նրանք նախապես պլանավորել էին պայքարել մեդալների համար։
Սոչիի Օլիմպիական խաղեր
Սոչիի Օլիմպիական խաղերին զույգը մեկնել էր մեդալների համար։ Սակայն կարճ ծրագրի կատարումից հետո նրանք չորրորդն էին, իրադրությունը չփոխվեց նաև ազատ ծրագրից հետո։ Արդյունքում զույգը մնաց չորրորդ տեղում։ Մրցաշարի ավարտից հետո զույգը հայտարարեց սիրողական կարիերայի ավարտի մասին։
Արտաքին հղումներ
Կատեգորիա:Ֆրանսիացի գեղասահորդներ Կատեգորիա:Գեղասահքի Եվրոպայի չեմպիոններ
Աբրահամ Բ Խոշաբեցի
Աբրահամ Բ Խոշաբեցի (հայտնի է նաև որպես՝ Բաղիշեցի, Մշեցի, Քեղեցի, 1677–1734, թաղվել է Վաղարշապատի Սբ. Գայանե վանքում), Ամենայն հայոց կաթողիկոս 1730 թվականից։ Հաջորդել է Կարապետ Բ Ուլնեցուն։
1708 թվականին՝ Մշո Առաքելոց վանքի առաջնորդ, 1717–1730 թվականներին՝ Տարոնի Սբ. Կարապետ վանքի վանահայր։ 1727 թվականին ուխտագնացություն է կատարել Երուսաղեմ։ Շինարարական աշխատանքներ է կատարել Էջմիածնի վանքում, պատկերազարդել է տվել Մայր տաճարի երկու խորանները, որմերն ու սյուները, նորոգել մի շարք կառույցներ։ Աբրահամ Բ Խոշաբեցու անունով մեզ են հասել 7 ներբողական ու հոգևոր տաղեր և կոնդակներ։
Կաթողիկոսական գահին Աբրահամ Բ Խոշաբեցուն հաջորդել է Աբրահամ Գ Կրետացին։
Գրականություն
Կատեգորիա:Հայերն Օսմանյան կայսրությունում
Թեբաին
Թեբաին, համարվում է ափիոնի ալկալի։ Թեբաինի բաղադրությունը ափիոնի մեջ հասնում է մինչև 0,2 տոկոս։ Անվանումը ենթադրաբար ծագել է Թեբեական լեգեոնից (Θῆβαι, Thēbai - «Թեբե»): Թերապևտիկ նպատակներով թեբաինը չի օգտագործվում՝ սուր թունայնության պատճառով։ Թեբաինից ռեակցիայի միջոցով սինթեզվում է Բուպրենորֆին, Դիպրենորֆին, Էտորֆին, իսկ օքսիդացման միջոցով՝ Օքսիկոդոն, Նելոքսոն, Նալտրեքսոն, Նալբուֆին։ Մտնում է օմնոպոնի կազմի մեջ։
Ափիոնային ալկալիների շարքում թեբաինը ֆիզիոլոգիական ազդեցությամբ ավելի հեռու է մորֆինից և համարվում է ջղաձգություն առաջացնող թույն, այլ ոչ թե թմրանյութ։
Ֆիզիկա-քիմիական հատկանիշներ
Թեբաինն իրենից ներկայացնում է բաց դեղնավուն, մանր բյուրեղավոր փոշի, հեշտ լուծվող է քլորոֆորմի մեջ և դժվար լուծվող՝ սպիրտի և եթերի մեջ։ Հալման ջերմաստիճանը կազմում է 191 — 193 °C, եռման ջերմաստիճանը՝ 395,93 °C:
Ստացման եղանակ
Թեբաինի ստացման նախնական հումք է ծառայում թեբաինային «ձյութը», որը ստանում են պապավերինի արտադրությունից հետո ։ Թեբաինային ձյութն իրենից ներկայացնում է հավելյալ ալկալիների հիմքերի խառնուրդ, որն աղտոտված է հիմնականում ձյութանման նյութերով և հիմնային բնույթի այլ խառնուրդներով։
Ալկալիների պարունակությունը թեբաինային ձյութի մեջ տատանվում է և կախված է ափիոնի տեսակից և որակից, և պարունակում է 6 մինչև 15%։ Թեբաինիային ձյութից թեբաին ստանալու համար օգտագործում են դրա սալիցիլաթթվի հետ, դժվար լուծվող իզոպրոպիլային սպիրտում թեբաինի սալիցիլատ աղի հատկանիշները ։
Գրականություն
Կատեգորիա:Ալկալոիդներ Կատեգորիա:Օպիատներ Կատեգորիա:Իզոքինոլիններ Կատեգորիա:Եթերներ
Լրացուցիչ արժույթ
Լրացուցիչ արժույթ, այն արժույթն է, որը որոշակի շրջանակի անձանց համաձայնությամբ կարող է լրացնել կամ փոխարինել ազգային արժութային համակարգը։ Տերմինը ներառում է տարածաշրջանային արժույթը, մասնավոր փողը և համայնքային արժույթը ։
Ներածության նպատակներ
Լրացուցիչ արժույթները հաճախ մշակվում են հատուկ հարցերի կամ խնդիրների լուծման համար, և դրանց մեծ մասի ներդրումը մի քանի նպատակ է հետապնդում և ուղղված է մի քանի հարցերի լուծմանը։ Լրացուցիչ արժույթը կարող է օգտակար լինել այն համայնքների համար, որոնք չունեն ֆինանսական կապիտալի հասանելիություն, ինչպես նաև բնակչության ծախսերը կարգավորելու համար ։ 2006 թվականին լրացուցիչ արժութային համակարգերի համաշխարհային տվյալների բազան տարեկան զեկույցում ներկայացրեց 150 համակարգերի ուսումնասիրության արդյունքները։ Դրանցից 94-ի ներդրման նպատակներն էին բարելավել համագործակցությունը, զարգացնել փոքր և միջին բիզնեսը, ակտիվացնել տեղական շուկան, նվազեցնել ազգային արժույթի պահանջարկը, զարգացնել համայնքները ։ Լրացուցիչ արժույթի հիմնական նպատակը ոչ թե բարձր շահույթ ստանալն է, այլ «չօգտագործված ռեսուրսը չապահովված կարիքի հետ» միացնելն է ։
Լրացուցիչ արժույթի ներդրման կողմնակիցներ
Լրացուցիչ արժույթի կողմնակիցներն են բելգիացի նախկին բանկիր Բեռնար Լիետարը, բրիտանացի տնտեսագետ Հեյզել Հենդերսոնը, հոլանդացի Հենկ վան Արկելը (STRO-ի ղեկավար), Էդգար Քամփերսը և Ռոբ վան Հիլթենը (Քոինի նախաձեռնողներ), Մայքլ Լինթոնը, Մարգրիտ Քենեդին, Էդգար Կանը (ժամանակի բանկի գյուտարարը), և շատ ուրիշներ։ Բեռնար Լիետարը պնդում է, որ ազգային արժույթները բավարար չեն համաշխարհային բիզնես կարիքների համար՝ վկայակոչելով այն փաստը, որ վերջին 20 տարիների ընթացքում 87 երկրներում տեղի են ունեցել արժութային լուրջ ճգնաժամեր։ Լիետարի կարծիքով՝ լրացուցիչ արժույթը նման խնդիրներից պաշտպանվելու միջոց է ։ Բարտերային առևտրի միջազգային ասոցիացիայի համաժողովում (IRTA) Լիետարը նույնն էր ասում բարտերի մասին ։
Լրացուցիչ և այլընտրանքային արժույթի առանձնահատկություններ
Լրացուցիչ արժույթ՝ արժույթ, որը նախատեսված է որպես այլ արժույթի լրացում օգտագործելու համար (սովորաբար՝ ազգային արժույթով)։ Լրացուցիչ արժույթը երբեմն կոչվում է համայնքային լրացուցիչ արժույթ կամ պարզապես համայնքային արժույթ։ Դրա պատճառն այն է, որ լրացուցիչ արժույթի շրջանառության տարածքը դեպքերի ճնշող մեծամասնությամբ սահմանափակվում է որոշակի համայնքով։ Այնուամենայնիվ, կան որոշ լրացուցիչ արժույթներ, որոնք տարածաշրջանային կամ համաշխարհային են, ինչպիսիք են համայնքային փոխանակման համակարգը և Friendly Favors-ը, կամ առաջարկվող համաշխարհային հողային արժույթը ։
Լրացուցիչ արժույթ տերմինը ներառում է փոխանակման համակարգերի, արժույթների կամ սկրիպտների լայն խումբը, որոնք նախատեսված են ստանդարտ արժույթի կամ այլ լրացուցիչ արժույթների հետ համատեղ օգտագործելու համար։ Լրացուցիչ արժույթը կարող է գնահատվել և փոխանակվել ազգային արժույթի հետ, բայց կարող է նաև գործել որպես ինքնուրույն փոխանակման միջոց։ Լրացուցիչ արժույթները գտնվում են ազգային օրինական վճարային միջոցների սահմաններից դուրս և որպես այդպիսին չեն օգտագործվում։ Ինչպես ազգային արժույթների դեպքում, լրացուցիչ արժութային համակարգերը միմյանցից տարբերվում են փոխարժեքով, շրջանառության տարածքով և այլ արժույթների հետ համատեղ օգտագործելու հնարավորությամբ։
Որոշ լրացուցիչ արժույթներ հիմնված են իրական ռեսուրսների վիճակի վրա (ոսկի, նավթ, ծառայություններ և այլն) և փոփոխվում են՝ կախված դրանց տատանումներից։ Ժամանակային արժույթը ներկայացնում է ծառայության կատարման համար պահանջվող ժամանակը ժամերով՝ առանց հաշվի առնելու ծառայության կատարման հավանական շուկայական արժեքը։ Որոշ լրացուցիչ արժույթներ օգտագործում են բացասական տոկոսային համակարգ (demerage) ։ Սա խթանում է շուկայի արտարժույթի փոխանակումը և ստիպում է հրաժարվել լրացուցիչ արժույթից՝ որպես կապիտալ պահելու միջոց ։
Արտարժույթի շահարկումները և մոլախաղերը, որպես կանոն, ներառված չեն լրացուցիչ արժույթների հայեցակարգում։ Լրացուցիչ արժույթները հաճախ միտումնավոր սահմանափակվում են տարածաշրջանային բաշխման, տևողության, օգտագործման ոլորտի և այն անձանց շրջանակի մեջ, ովքեր կարող են օգտվել արժութային համակարգից։
Այն դեպքում, երբ արժույթը օգտագործվում է ազգային արժութային համակարգին զուգահեռ, ապա այդպիսի արժույթը կարող է կոչվել լրացուցիչ։ Այլընտրանքային արժույթ՝ ցանկացած արժույթ, որն օգտագործվում է որպես գերիշխող ազգային կամ բազմազգ արժութային համակարգերի այլընտրանք (ֆիատ փող)։ Այլընտրանքային արժույթները կարող են ստեղծվել անհատի, կորպորացիայի կամ կազմակերպության կողմից, դրանք կարող են թողարկվել նաև պետության կամ տարածաշրջանային իշխանությունների կողմից։ Այլընտրանքային արժույթը կարող է առաջանալ նաև բնական ճանապարհով, երբ մարդիկ սկսում են օգտագործել որոշակի ապրանք որպես արժույթ։ Փոխադարձ վարկը այլընտրանքային արժույթի ձևերից մեկն է։ Վարկավորման ցանկացած ձև, որը չի անցնում բանկային համակարգով, կարող է համարվել այլընտրանքային արժույթի ձևերից մեկը։ Հաճախ այլընտրանքային արժույթներ են առաջանում, երբ մեծ թվով մարդիկ համաձայնում են օգտագործել հաշվարկային մեխանիզմներ՝ հեշտացնելու ապրանքների և/կամ ծառայությունների բնական փոխանակումը։
Այլընտրանքային արժույթի տեսակներից մեկը այսպես կոչված ժամանակի բանկերն են, որոնք առաջին անգամ ի հայտ են եկել 1970-ականներին Ճապոնիայում և 1980-ականներին հայտնվել են Մեծ Բրիտանիայում ։ Դրանց էությունը կայանում է նրանում, որ կամավորական օգնության յուրաքանչյուր ժամի համար ժամանակի բանկի հաշվին կամավորին հատկացվում է համակարգի 1 միավոր, իսկ նրա ծառայություններից օգտվողից հանվում է ։ Այլընտրանքային դրամական համակարգերի մեկ այլ տեսակ է փոխանակումը։ Այն իրականում ներկայացնում է մի համակարգ, որի ներսում տեղի է ունենում որոշակի իրերի կամ ծառայությունների փոխանակում՝ առանց որևէ արժույթի օգտագործման։ 1982 թվականին ստեղծվեց ամենատարածված լրացուցիչ արժութային համակարգը՝ տեղական փոխանակման առևտրային համակարգը, որը կարգավորում է ապրանքների և ծառայությունների փոխանակումը կոոպերացիայի անդամների միջև ։
Բրազիլիայում բջջային հեռախոսների արդյունաբերության սեփականաշնորհելուց և դրանից եկամտի 1%-ը կրթության ոլորտին փոխանցելուց հետո ստեղծվել է 3 միլիարդ ռեալի (1 միլիարդ դոլար) հիմնադրամ, որի միջոցները կառավարությունը մտադիր էր ուղղել կրթության ոլորտին։ Պրոֆեսոր Բեռնար Լիետարը 2004 թվականին առաջարկեց ներդնել հատուկ վաուչերային համակարգ և ոլորտային արժույթ, որը թույլ կտա բնակչությանը վճարել բարձրագույն կրթություն ստանալու համար։ Լիետաերի մտահղացմամբ՝ «սաբեր» արժույթը պետք է տրամադրվի յուրաքանչյուր ուսանողի 7 տարեկանում, իսկ 17 տարին լրանալուց հետո այն կարող է մասամբ վճարել համալսարանում ուսման համար։ Արժույթն ունի բարձր բացասական տոկոս, ամեն տարի պահպանման դեպքում արժեզրկվում է 20%-ով ։ Որոշ մասնագետներ կարծում են, որ «սաբեր» լրացուցիչ արժութային համակարգի սխեման 10 անգամ ավելի արդյունավետ է, քան երկրի կրթության ոլորտի ուղղակի սուբսիդավորումը ։
2009 թվականին ստեղծվեց գաղտնարժույթը՝ « Բիթքոյնը », որը հնարավորություն է տալիս անանուն վճարումներ կատարել։ Գործընկերների ցանցի սկզբունքը և վարչական կենտրոնի բացակայությունը անհնարին են դարձնում գործարքների թողարկման կամ ուղղորդման արտաքին (ներառյալ պետական) կառավարումը։ Բոլոր գործողությունների վերաբերյալ տվյալները հրապարակային են և պահվում են կրկնօրինակված բաշխված տվյալների բազայում։ Տվյալների անփոփոխությունն ապահովելու համար օգտագործվում են գաղտնագրային մեթոդներ։ Թեև պարտադիր վճար չկա, մասնակիցները կարող են կամավոր վճարման մեջ ներառել կամայական պարգևատրման գումար, ինչը մեծացնում է նման գործարքի մշակման առաջնահերթությունը։ Վարձատրությունը բաժին է ընկնում այն հանգույցին, որը հերթական բլոկում ներառել է այս գործարքը ։ Բիթքոյններն ընդունվում են ինչպես ապրանքների կամ ծառայությունների վճարման, այնպես էլ նվիրատվության տեսքով ։ Թվային արժույթի փոխանակման առցանց ծառայությունը թույլ է տալիս գնել, վաճառել գաղտնարժույթներ սովորական փողի համար ։
Որոշ այլընտրանքային արժույթներ արագ արժեզրկվում են, ինչը մեծացնում է փողի շրջանառությունը։ «Վյորգլի հրաշքը» փորձ է, որը ցույց է տվել ավստրիական Վյորգլ փոքր քաղաքում շրջանառության մեջ դրված ազատ փողի ներուժը:Տեղական արժույթները նույնպես առավելություն ունեն, որ դրանք չեն կարող ծախսվել արտասահմանում, ինչը նշանակում է, որ արժույթը միշտ շարունակում է շրջանառվել սկզբնական տարածաշրջանում՝ օգուտ տալով միայն տեղական տնտեսությանը։ Մյուս կողմից, տեղական արժույթը դրա շրջանառության շրջանից դուրս ծախսելու անկարողությունը շատերի համար անհարմարություն է։
Առավելություններ
Որոշ լրացուցիչ արժույթներ միտումնավոր արագորեն արժեզրկվում են (այդ պատճառով գերմաներեն կոչվում են Schwundgeld), որն, իր հերթին, մեծացնում է դրամական շրջանառությունը։ Պատմությունը հայտնի է այսպես կոչված «Վյորգլի հրաշքը» անվանումով։ Մեծ դեպրեսիայի ժամանակ ավստրիական այս քաղաքն ներմուծեց տեղական արժույթ՝ «ազատ շիլլինգներ» անվանումով, ինչը հանգեցրեց եկամուտների աճի և գործազրկության մակարդակի կտրուկ անկման։ Տեղական արժույթը նաև առավելություն ունի, որ այն չի կարող ծախսվել արտերկրում, և այդ պատճառով փողը միշտ շարունակում է շրջանառվել տեղում՝ օգուտ բերելով տեղական տնտեսությանը ։
Թերություններ
Պրոֆեսոր Նիկոլաուս Լոյֆերի կարծիքով՝ տեղական արժույթների օգտագործումը, ինչպիսիք են «ազատ շիլլինգները», կարող են միայն ժամանակավորապես բարձրացնել տնտեսական ակտիվությունը։ Տեղական արժույթի երկարատև օգտագործումը, ի վերջո, կհանգեցնի տնտեսական ակտիվության նվազմանը և տնտեսության ապակայունացմանը՝  փողի շրջանառության արագության բարձրացման պատճառով, քանի որ դրանց շրջանառության քանակը նվազում է (քանի որ նոր արժույթները, ինչպիսիք են «ազատ շիլլինգները», արագորեն նվազում են իրենց արժեքով) ։
Իշխանությունների վերաբերմունքն ու հարկումը
Երբ սկսվեց լրացուցիչ դրամական համակարգերի ստեղծման առաջին ալիքը (1930-ական թվականներ), շատ երկրների իշխանությունները փորձեցին խոչընդոտել դրան ։ Շվանենկիրխեն քաղաքի տարածաշրջանային արժույթն արգելվել է 1931 թվականին, իսկ 1933 թվականին արգելքի տակ է հայտնվել նաև Վյորգլի դրամական համակարգը ։ Նմանատիպ միջոցառումներ են ձեռնարկվել նաև Ֆրանսիայում ։ Մինչդեռ շվեյցարական WIR արժույթը, որը շրջանառության մեջ է դրվել 1934 թվականին , պահպանվել է մինչ օրս։ Ըստ որոշ գնահատականների, 2000-ական թվականներին գործում էր 3-ից 5 հազար տարբեր լրացուցիչ արժութային համակարգեր ։
Այլընտրանքային և լրացուցիչ արժույթներ օգտագործելիս հաճախ հարկերի վճարման հետ կապված խնդիրներ են առաջանում։ Որոշ այլընտրանքային արժույթներ համարվում են հարկերից զերծ, սակայն դրանց մեծ մասն ամբողջությամբ հարկվում է այնպես, կարծես դրանք ազգային արժույթ լինեն։ Մինչդեռ հարկային օրենսդրության պահանջները թույլ են տալիս հարկը վճարել միայն ազգային արժույթով։ Այլընտրանքային արժույթների օրինականությունն ու հարկային կարգավիճակը զգալիորեն տարբերվում են երկրից երկիր, մեկ այլ երկրում գործող որոշ համակարգեր անօրինական են։
Արտաքին հղումներ
Կատեգորիա:Կրիպտոարժույթներ Կատեգորիա:Դրամական բարեփոխումներ Կատեգորիա:Դրամական միավորներ Կատեգորիա:Փող Կատեգորիա:Սոցիալական տնտեսագիտություն Կատեգորիա:Տնտեսական մարդաբանություն Կատեգորիա:Արժույթներ ըստ տարածաշրջանի
Կրթության ազգային թանգարան
Կրթության ազգային թանգարան (Muzeu Kombëtar i Arsimit), ազգային թանգարան, որը գտնվում է Ալբանիայի Կորչա քաղաքում։ Թանգարանը գտնվում է 1887 թվականի մարտի 7-ին բացված Աբանիայի առաջին դպրոցի շենքում, այլ կերպ հայտնի է Mësonjëtorja անունով։ Այնտեղ պահվում է Ալբանիայի գրերի և հրապարակումների պատմությունը, այնպիսիք, ինչպիսին են Ալբանիայի առաջին այբուբենը, որի հեղինակն է Նաում Վեքիլխարջին և երկրորդ ալբանական այբուբենը` գրված Կոնստանդին Քրիստոֆորիդիի կողմից։ Այնտեղ կան նաև նշանավոր հայրենասերների նկարներ և լուսանկարներ, որոնք նպաստել են դպրոցի բացմանը, այնպիսիք, ինչպիսիք են Պանդելի Սոտիրին, Պետրոննի Լուարասին և Նուչի Նաչին ։
Շինություն
Կրթության ազգային թանգարանը գտնվում է 1887 թվականի մարտի 7-ին բացված ալբանական առաջին դպրոցի շենքում, որը հայտնի է "Mësonjëtorja e Parë Shqipe" (Ալբանական առաջին դպրոց) անունով ։ Շենքը թվագրվում է 1840-ականների վերջերին, տունը պահպանել է իր առաջնային տեսքի հիմնական մասը և այսօր համարվում է Ալբանիայի կրթական հուշարձան ։ Կառուցումից ի վեր շինությունը մշտապես հասարակական գործառույթ է իրականացրել։ Կառույցը եղել է Կորչայի հայրենասեր Դիամատի Տարպոյի տունը, ով նվիրաբերել է կառույցը Ալբանիայի դպրոցին։ 1887-1902 թվականներին այստեղ եղել է առաջին դպրոցը, որը կառավարվել է Օսմանյան կայսրության կողմից՝ օգտագործվելով որպես բանտ մինչև Երիտթուրքերի հեղաշրջումը, երբ տեղի ալբանացիները վերցրել են շենքի վերահսկողությունը, վերաբացել են ալբանական դպրոցը և կազմավորել են "Banda e Lirisë անունով երաժշտական բենդը 1908 թվականի հոկտեմբերի 1-ին ։ Որպես դպրոց կառույցը ծառայել է մինչև 1967 թվականը, դրանից սկսած այն գործել է որպես Կրթության ազգային թանգարան, ինչպես որ այն կոչվում է մինչև օրս։
Ծանոթագրություններ
Կատեգորիա:Ալբանիայի թանգարաններ Կատեգորիա:Ազգային թանգարաններ
Ֆորտ Բենդ շրջան (Տեխաս)
Ֆորտ Բենդ շրջան (Fort Bend County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 556 870 մարդ, իսկ 2014 թվականին՝ 652 365 մարդ։ Շրջկենտրոնն է Ռիչմոնդ (Richmond) բնակավայրը ։
Պատմություն
Շրջանը պաշտոնապես կազմավորվել է 1837 թվականին ։ Իր անվանումը ստացել է Բրազոս գետի վրա կառուցված ամրոցի պատվին։
Աշխարհագրություն
ԱՄՆ վիճակագրության բյուրոյի տվյալներով Ֆորտ Բենդ շրջանի ընդհանուր մակերեսը կազմում է 2290 կմ², որից 2230 կմ²-ն զբաղեցնում է ցամաքը, իսկ 62 կմ²-ն կամ 2,7 %-ը՝ ջրային տարածքները ։
Բնակչություն
2014 թվականի դրությամբ բնակչության թիվը կազմում էր 652 365 մարդ։ ԲՆակչության խտությունը կազմում էր 269 մարդ/կմ²։
2000 թվականի դրությամբ բնակչությունը կազմում էր 354 452 մարդ։ Առկա էր 110 915 տնային տնտեսություն և 93 057 ընտանիք։ Բնակչության խտությունը կազմում էր 156 մարդ/կմ²։ Հաշվվում էր 115 991 բնակելի շինություն՝ 51 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 56,96 %, աֆրոամերիկացիներ – 19,85 %, բնիկ ամերիկացիներ (հնդկացիներ) – 0,30 %, ասիացիներ – 11,20 %, խաղաղօվկիանոսյան կղզիների բնակիչներ – 0,04 %, այլ ռասաների ներկայացուցիչներ – 9,10 %, երկու կամ ավելի ռասաների ներկայացուցիչներ – 2,56 %: Իսպանախոսները կամ լատինոամերիկացիները կազմում են բնակչության 21,12 %-ը (անկախ ռասայից)։
Բնակչության տարիքային կազմը հետևյալն էր՝ 32,00 % - մինչև 18 տարեկան, 7,60 % - 18-24 տարեկան, 32,30 % - 25-44 տարեկան, 22,40 % - 45-64 տարեկան և 5,70 % - 65 և ավելի բարձր։ Շրջանի բնակչի միջին տարիքը 33 տարեկան է։ Յուրաքանչյուր 100 կնոջը բաժին է ընկնում 99,10 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 96,30 տղամարդ։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Սաևսկի գյուղական խորհուրդ (Լիպովոդոլինսկի շրջան)
Սաևսկի գյուղական խորհուրդ  (Саївська сільська рада), Ուկրաինայի Սումիի մարզի Լիպոդոլինսկի շրջանում ։
2001 թվականի տվյալներով Սաևսկի գյուղական խորհրդում բնակվում էր 1122 մարդ։ Խորհրդում կա 8 բնակավայր։
Արտաքին հղումներ
Կատեգորիա:Ուկրաինայի բնակավայրեր
Սերջիո Կաստելիտո
Սերջիո Կաստելիտո (Sergio Castellitto, ), թատրոնի և կինոյի իտալացի դերասան, կինոռեժիսոր, սցենարիստ և պրոդյուսեր ։
Կենսագրություն
Սերջիո Կաստելիտոն ծնվել է 1953 թվականի օգոստոսի 18-ին Հռոմում (հայրը Կամպոբասոյից էր)։ 1978 թվականին Սիլվիո Դ'Ամիկոյի դրամատիկական արվեստների ազգային ակադեմիան ավարտելուց հետո նա սկսել է իր թատերական կարիերան իտալական հանրային թատրոնում՝ Շեքսպիրի «Չափն ընդդեմ չափի» պիեսով, խաղացել է դերեր այլ պիեսներում, ինչպիսիք են Բրեխտի «Մայրը», «Վենետիկի վաճառականը» և Ջորդանո Բրունոյի «Մոմակալը» ։ Ջենովայի թատրոնում նա հանդես է եկել բարոն Տուզենբախի («Երեք քույրեր», Ա.Պ. Չեխով) և Ժանի դերերում՝ Օթոմար Կրեյչայի ղեկավարությամբ։ Հետագա տարիներին նա խաղացել է այնպիսի թատերական բեմադրություններում, ինչպիսիք են L'Infelicita Senza Desideri-ն և Piccoli Equivoci-ն Սպոլետոյի Dei Due Mondi փառատոնում (Երկու աշխարհների փառատոն)։ Թատրոնում աշխատելու ընթացքում նա աշխատել է բազմաթիվ հայտնի դերասանների հետ։
1983 թվականին Կաստելիտոն սկսել է իր կինոկարիերան Մարչելո Մաստրոյանիի և Միշել Պիկոլիի հետ՝ նկարահանվելով Լուչանո Տովոլիի «Կորած բանակի գեներալը» ֆիլմում։ Նա առավել հայտնի է դարձել այնպիսի ֆիլմերի շնորհիվ, ինչպիսիք են Ֆրանչեսկա Արկիբուջայի «Մեծ ձմերուկ» և Ջուզեպե Տորնատորեի «Աստղերի գործարանը» (Աստղ ստեղծողը)։
1980-ականների վերջերին Կաստելիտոն հայտնվել է իտալական մի քանի մինի-սերիալներում, մասնավորապես ՝ «Սիցիլիացին Սիցիլիայում» (1987), «Պիացցա Նավոնա» (1988), Կինո» (1988) և «Որքան լավ է միասին» (1989), ինչպես նաև «Հաղթանակ կամ կնոջ ցավը» (2000)։
Հայկ Խանումյան
Հայկ Ռուբենի Խանումյան, քաղաքական և հասարակական գործիչ Արցախի Հանրապետությունում, Ազգային վերածնունդ կուսակցության նախագահ 2013 թ. փետրվարից։ 2015 թ. մայիսի 3-ի ԼՂՀ ԱԺ ընտրությունների արդյունքում Ազգային վերածնունդ կուսակցության համամասնական ցուցակով ընտրվել է Արցախի Ազգային ժողովի պատգամավոր։ 2020 թվականի դեկտեմբերի 18-ից Արցախի Հանրապետության տարածքային կառավարման և ենթակառուցվածքների նախարարն է ։
Սերջիո Կաստելիտո
Կենսագրություն
Նրան հաջողություն բերեցին «Ընտանիք», «Վերջին համբույրը», «Եկատերինան մեծ քաղաքում», «Մորս ժպիտը», «Հմայիչ Մարթան» ֆիլմերը և հատկապես «Մի՛ հեռացիր» ֆիլմը, որը նկարահանվել է նրա սիրելի կնոջ՝ Մարգարետ Մաձանտինիի հեղինակած համանուն գրքի մոտիվներով։